СҮХБААТАР ДҮҮРГИЙН 7 ДУГААР ХОРООНЫ ИРГЭДИЙН НИЙТИЙН ХУРАЛ

СҮХБААТАР ДҮҮРГИЙН 7-Р ХОРООНЫ

ИРГЭДИЙН НИЙТИЙН ХУРЛЫН 2015 ОНЫ 1-Р УЛИРЛЫН

АЖЛЫН ТАЙЛАН

2015 оны 04 дүгээр сарын 07 өдөр Улаанбаатар хот

2015 оны нэгдүгээр улиралд тус хорооны Иргэдийн Нийтийн Хурал дараах ажлуудыг хийсэн.

1. 2014 оны Иргэдийн нийтийн хурлын хийсэн ажлын тайланг гаргасан.
2. 2015 оны Иргэдийн Нийтийн Хурлын төлөвлөгөөг Иргэдийн Нийтийн Хурлын Тэргүүлэгчдийн хурлаар батлуулсан.
3. 2015 оны нэгдүгээр улиралд хорооны Иргэдийн Нийтийн тавдугаар хурлын хуралдааныг зарлан хуралдуулсан ба хуралд хорооны 108 иргэн оролцож, дараах 8 асуудлыг хэлэлцсэн. Үүнд:

* Хурлын төлөвлөгөө, дотоод журам
* Засаг даргын хийсэн ажлын тайлан, 2015 онд хийх ажлын төлөвлөгөө
* Хорооны цагдаагийн хэсгийн 2014 онд хийсэн ажлын тайлан, хийсэн дүгнэлт
* Хорооны Энхсүндэр ӨЭМТ-ийн 2014 оны тайлан, цаашид хийх ажлын зорилт, төлөвлөгөө
* Хорооны засаг даргын үүрэг гүйцэтгэгч Л.Отгонцэцэгийг Засаг даргад нэр дэвшүүлж, томилуулахаар уламжлах тухай
* Хорооны Иргэдийн Нийтийн Хурлын дарга, тэргүүлэгч Ц.Бороохойн ажлаас

чөлөөлөгдөх хүсэлтийг үндэслэн: а. Иргэдийн Нийтийн Хурлын даргаас

б. Иргэдийн Нийтийн Хурлын Тэргүүлэгчээс тус тус чөлөөлөх тухай

* Иргэдийн Нийтийн Хурлын Тэргүүлэгчээр Н.Алтанцэцэгийг нөхөн сонгох тухай
* Иргэдийн Нийтийн Хурлын Даргаар Д.Энхцэцэгийг нөхөн сонгох тухай

2015 оны хорооны Иргэдийн Нийтийн тавдугаар хуралдааны хурлын хэлэлцсэн 8 асуудлын 6 асуудлаар тогтоол үйлдэв.

4. 2015 оны нэгдүгээр улиралд тус хорооны Иргэдийн Нийтийн Хурлын Тэргүүлэгчдийн хурлыг 5 удаа хуралдуулж, дараах асуудлуудыг авч хэлэлцэж, тогтоол гаргасан. Үүнд:

а. Гэмт хэргээс урьдчилан сэргийлэх салбар зөвлөл байгуулах тухай тогтоолыг гаргасан. Гэмт хэргээс урьдчилан сэргийлэх ажлыг зохицуулах салбар зөвлөлийг 7 хүний бүрэлдэхүүнтэй байгуулж, гэмт хэргээс урьдчилан сэргийлэх ажлыг зохицуулах салбар зөвлөлийн үйл ажиллагааны журам баталсан. Тус салбар зөвлөлд хорооны нутаг дэвсгэрт гэмт хэргээс урьдчилан сэргийлэх тухай хуулийн хэрэгжилтэнд хяналт тавих, гэмт хэргээс урьдчилан сэргийлэх ажлыг сайжруулан ажилласнаар гэмт хэрэг, хэв журмын зөрчилгүй хороо болох зорилт тавьж ажиллахыг үүрэг болгосон.

б. “Энхсүндэр” Өрхийн эрүүл мэндийн төвийн үйл ажиллагаатай танилцаж, хүн амд үзүүлэх үйлчилгээг сайжруулах, хүн амын эрүүл мэндийг сахин хамгаалах үүргээ хэрхэн биелүүлж байгаатай танилцаж, зөвлөгөө өгөх ажлын хэсгийг байгуулсан.

в. Тамхины хяналтын тухай хуулийн хэрэгжилтэнд хяналт тавих, ажлын хэсэг байгуулах тухай тогтоол гаргасан. Хорооны нутаг дэвсгэр дээр үйл ажиллагаа явуулж байгаа төр болон хувийн хэвшлийн сургууль, цэцэрлэг, аж ахуйн нэгж байгууллага, үйлчилгээний газруудад тамхины хяналтын тухай хуулийн хэрэгжилтийг хангах, биелэлтэнд хяналт тавих ажлыг сайжруулах үүрэг өгсөн.

г. Монгол улсын Засаг захиргаа, нутаг дэвсгэрийн нэгж, түүний удирдлагын тухай хуулийн 17 дүгээр сзүлийн 17.1.5 дах заалтыг үндэслэн 2015 оны 03 дугаар сарын 03-ны өдрийн Тэргүүлэгчдийн хуралдаанаар хорооны ахмад дайчин, өндөр настан Ундрахын Дорждалам, Өсөхийн Чойдон нарыг шагналд нэр дэвшүүлж, уламжилсан тогтоол үйлдэв.

д. 2015 оны 03 дугаар сарын 11-ны өдрийн Тэргүүлэгчдийн хуралдаанаар 3 асуудлыг хэлэлцэж шийдвэрлэв:

1. Засаг даргын 2014 оны хийсэн ажлын тайланг сонсож, Тэргүүлэгчид “Хангалттай” үнэлгээ өгсөн.

1. Засаг даргын 2015 онд хийх ажлын төлөвлөгөөг хэлэлцэж батлав.

3. Хорооны Иргэдийн Нийтийн Хурлыг 2015 оны 03 дугаар сарын 26-ны өдөр хуралдуулах товыг тогтоосон.

е. Монгол улсын Засаг захиргаа нутаг дэвсгэрийн нэгж, түүний удирдлагын тухай хуулийн 17 дугаар зүйлийн 17.1.9 дэх заалт, Нийгмийн халамжийн тухай хуулийн 27 дугаар зүйлийн 27.2 дахь заалтыг үндэслэн Иргэдийн Нийтийн Хурлын Тэргүүлэгчдээс хорооны Амьжиргааг дэмжих зөвлөлийг 7 хүний бүрэлдэхүүнтэйгээр шинэчлэн байгуулж, баталсан.

**Хорооны Иргэдийн Нийтийн хурлаас хийсэн бусад ажил:**

1. Хадгаламж зээлийн хоршооны ажлыг жигдрүүлэн хорооны 20 иргэн “Ядуурлыг

бууруулах, бичил бизнесийг дэмжих нийслэлийн хөтөлбөр”-ийн дагуу зээлээ авч, үйл ажиллагаагаа явуулж эхлээд байна.

1. Сар шинийн баярыг тохиолдуулан хорооны Засаг Даргын Ажлын Албатай хамтран ахмадуудаа хүлээн авч, хүндэтгэл илэрхийлэн бэлэг гардуулсан.
2. Олон улсын эмэгтэйчүүдийн баярыг тохиолдуулан “Одонтой ээжүүд”-ийн

хүндэтгэлийн арга хэмжээнд оролцож, одонтой ээжүүдтэй дурсгалын зураг авхуулсан.

**Явуулсан бичиг:**

Иргэдийн Нийтийн Хурлын Тэргүүлэгчдээс 2015 оны 1-р улиралд 12 албан бичиг явуулж шийдвэрлүүлэхээр ажилласан. Үүнд:

1. Сүхбаатар дүүргийн 50 жилийн ойг угтаж, дүүргийн Иргэдийн төлөөлөгчдийн хурал, Тэргүүлэгчдийн 2015 оны үйл ажиллагаанд тусгуулах ажлын санал хүргүүлсэн.

2. Сүхбаатар дүүргийн засаг дарга Д.БАДАРСАН-д Сүхбаатар дүүргийн 2015 онд бараа ажил, үйлчилгээ худалдан авах төлөвлөгөөний 95-р жагсаалтад 5, 5а, 6-р байрны орц дундын ногоон байгууламж хийх ажил төлөвлөгөөнөөс орхигдсон байгааг анхаарч, төлөвлөгөөнд оруулж, хийлгэхээр санал хүргүүлсэн. / Сүхбаатар дүүргийн 2015 онд бараа ажил, үйлчилгээ худалдан авах төлөвлөгөө Өдрийн сонины 2015 оны 01 дүгээр сарын 20-ны өдрийн №14(4966)-т нийтлэгдсэн./

3. Сүхбаатар дүүргийн иргэдийн Төлөөлөгчдийн хурлын дарга Б.ГАН-ЭРДЭНЭ, Сүхбаатар дүүргийн засаг дарга Д.БАДАРСАН нарт тус хороонд хадгаламж зээлийн хоршоо байгуулагдан иргэд зээлээ авсан. Иргэдээ чадавхжуулах, бичил бизнесийг дэмжих ажилд байнга анхаарч ажилладагт талархал илэрхийлсэн.

4. 2015 онд Орон нутгийн хөгжлийн сангийн хөрөнгө оруулалт, төсөл, хөтөлбөр арга хэмжээг хэрэгжүүлэх зорилгоор тус хороонд Иргэдийн бүлгүүд байгуулагдан ажиллаж байна.

5. Сүхбаатар дүүргийн Ахмадын хороонд хорооны өндөр настан, ахмад дайчин У.Доржпалам, Ө.Чойдон нарыг шагналд уламжлан материалыг хүргүүлсэн.

6. Зайсан-Дэнжийн 1000-ын чиглэлийн 33 дугаарын автобус нь Дэнжийн 1000-ын эцсийн буудлаас буцахдаа 11 дүгээр хорооллын автобусны буудалд зогсдоггүй тул иргэдэд цаг хугацааны хүлээлт үүсч, чирэгдэл учирдаг талаар зарим иргэдийн санал, гомдол ирснийг үндэслэн Зайсан-Дэнжийн 1000 чиглэлийн 33 дугаарын автобусыг Дэнжийн 1000-аас Зайсангийн чиглэлд буцахдаа Сүхбаатар дүүргийн 7 дугаар хорооны 11 дүгээр хорооллын автобусны зогсоол дээр зогсож үйлчлэх боломжийн талаар иргэдээс судалгаа авч, холбогдох байгууллагын шийдвэрийг гаргуулах талаар анхаарч ажиллахыг хүссэн бичгийг хорооны Засаг дарга Л.Отгонцэцэгт өгөв.

7. Дүүргийн ИТХ-аас зарласан ИНХ-ын дарга нарын хурал, зөвлөлгөөнд байнга оролцож байсан.

ТАНИЛЦСАН

ИРГЭДИЙН ХУРЛЫН ДАРГА Д.ЭНХЦЭЦЭГ

ТАЙЛАН БИЧСЭН

ИРГЭНИЙ ТАНХИМЫН ЗОХИОН БАЙГУУЛАГЧ Ц.ТҮМЭНДЭЛГЭР